قبل أن منولي كاتب كنت بياع وشراي ، ومخليت حتى شي قنت ، ومن بين أهم المواعيد السنوية فالمغرب كان الميلود ديال مكناس ، وكنا كنبيعو ونشريو فيه مزيان خصوصا ملي كان باقي فبني محمد ، واحد العام كانوا حولوه لقدام الحي الجامعي بالزيتون ، كان بعيد الحركة عيانة شوية ولكن تمعشنا مع الطالبات وداكشي ، وتما شفت شي حاجات لي كانوا كينبؤو بأنه غادا توصل خبارهم شي نهار ، غي هو داك الوقت لمشاقف كاميرا مكانوش عند كولشي وحتى لي عندوا مكيجبدوش حدا العامة يصور بيه أيتها حاجة ، وحتى الى صور بيه كانت الجودة ديال الفيديو ناقصة وبزاف. فباب الحي الجامعي أنذاك ومساء كانوا كيخرجوا دريريات طموحات بانليهم أنه كاينة آفاق أخرى فين يستثمروا مواهبهم من غير المدرج وكانوا كيوقفوا وكيجيو الطوموبيلات كيهزوهم ويدوزو على أسيما لي كانت ديك الساعة لم تلبس النقاب بعد وتدخل في دين الله الحنيف ولي متواجدة فباب الحي الجامعي وكيتقداو مالذ وطاب من شهيوات ولزوم السهر ، وكانت الأمور بيخير والدريات فرحانات ومدورات الصرف ومعاونات على الزمان ومهنيات واليديهم من مصاريفهم ومكملات قرايتهم فظروف انسانية ، والدراري لي عندهم باش كانوا مفرحين لقرييد وحنا كنا بايعين شاريين معاهم وكولشي كان يعيش غي سعادة وهناء . بعد المرات كانوا كيخرجوا شي طلبة يغيروا المنكر وباينة من وجوهم من دوك لي الى مخلص مايشوفوش وحيث باينة معندوش باش يخلص وسيدي ربي بلعاني قادو فصورة وشكل لي يخليه مرفوض على عدة أصعدة ، وحيث جاي مباشرة من مجموعة مدارس آيت حنا وبلعيد فراس الجبل للافاك أو مور الشمش للافاك ، فراه الحقد المنوي كيوصل عندو لمستوى لي يقدر ينفاجر تحت غطاء عدة ايديولوجيات ، لذا مرة كانوا كيبانوليك لخوانجية خارجين يحاربوا المنكر ، ومرة كيبانوليك اليساريين خارجين يحاربوا الميوعة ، وكتختلف الشعارات ولكن الطريقة كانت واحدة ، الجرى على البنات والتشيار بالحجر والتعرض بالزبارات لصحاب الطوموبيلات والشعارات واخا مختالفة بيناتهم فالعمق ديالها كانت كتسمع كشعار واحد وهو : وابغينا الساطات أثبي ... وابغينا نيكو . لذا فكان من المتوقع من بعد الجريمة لي رتاكبوها القاعديين فحق هاديك البنت العاملة فالمقصف بأنهم يبرروها طبعا بأنها عميلة للمخزن وللقوى الإمبريالية وبأنها كاتدير القوادة، وراكم عارفين حنا مغاربة وعيبنا واحد خلاها المراكشي ، بنادم قهروا الصابون وهو يقلبها محاربة الميوعة ، وطبعا اعتمادا على القاعدة الشعبية لي كبرنا بيها وهي لاعبين أو تحريم اللعب، راه الموشكيل هو أن مثلا لي كيطالب الدولة تتدخل باش تقضي على هاد السلوكات، واش الدولة غادا تحليهم رجليها ، راه العنف كيتمارس ضد المرأة سواء داخل الجامعة أو خارجها وبزاف ، المرأة هي الحلقة الأضعف لي كيخرج فيها المجتمع الحقد المنوي ديالي وتحت غطاء عدة مسميات و إيديولوجيات وكلها كتصب فمنحى واحد هو بنادم باغي يفرح لقريد . 
لي كيطالب الدولة تتدخل باش تقضي على هاد السلوكات، واش الدولة غادا تحليهم رجليها ، راه العنف كيتمارس ضد المرأة سواء داخل الجامعة أو خارجها وبزاف ، المرأة هي الحلقة الأضعف لي كيخرج فيها المجتمع الحقد المنوي ديالو